b'\n_START_ARTICLE_\nPotsdamo deklaracija\n_START_PARAGRAPH_\nPotsdamo deklaracija, arba \xe2\x80\x9eDeklaracija, nustatanti Japonijos imperijos kapituliacijos s\xc4\x85lygas\xe2\x80\x9d, buvo Antrojo pasaulinio karo S\xc4\x85junginink\xc5\xb3 parei\xc5\xa1kimas, kvie\xc4\x8diantis Japonijos imperij\xc4\x85 pasiduoti. 1945 met\xc5\xb3 liepos 26 dien\xc4\x85 Jungtini\xc5\xb3 Valstij\xc5\xb3 prezidentas Haris Trumenas, Jungtin\xc4\x97s Karalyst\xc4\x97s premjeras Vinstonas \xc4\x8cer\xc4\x8dilis ir Kinijos respublikos prezidentas \xc4\x8ciang Kai-\xc5\xa1i pasira\xc5\xa1\xc4\x97 dokument\xc4\x85, kuriame apibr\xc4\x97\xc5\xbeiamos Japonijos kapituliacijos s\xc4\x85lygos, d\xc4\x97l kuri\xc5\xb3 buvo susitarta Postdamo konferencijoje. Dokumente pateikiamas ultimatumas, kuriame teigiama, kad jeigu Japonija nekapituliuos, jos laukia \xe2\x80\x9egreitas ir absoliutus sunaikinimas\xe2\x80\x9d. Japonija i\xc5\xa1 prad\xc5\xbei\xc5\xb3 atmet\xc4\x97 ultimatum\xc4\x85, paskelbdama s\xc4\x85lyg\xc4\x85, kad Japonijai turi b\xc5\xabti leista i\xc5\xa1laikyti imperijos status\xc4\x85 (t. y. i\xc5\xa1saugoti imperatori\xc5\xb3). Japonijai taip pat gr\xc4\x97s\xc4\x97 Sovietus S\xc4\x85jungos \xc4\xafstojimas \xc4\xaf kar\xc4\x85 prie\xc5\xa1 Japonij\xc4\x85. \xc5\xa0ie faktoriai tiesiogiai padar\xc4\x97 \xc4\xaftak\xc4\x85 prezidento Trumeno apsisprendimui t\xc5\xb3 pat met\xc5\xb3 rugpj\xc5\xab\xc4\x8dio 6 ir 9 dien\xc4\x85 ant Japonijos Hiro\xc5\xa1imos ir Nagasakio miest\xc5\xb3 numesti atomines bombas._NEWLINE_\xc5\xa0i deklaracija buvo vienas i\xc5\xa1 paskutini\xc5\xb3j\xc5\xb3 oficiali\xc5\xb3 \xc4\x8cer\xc4\x8dilio, kaip premjero, pasira\xc5\xa1yt\xc5\xb3 dokument\xc5\xb3. Kit\xc4\x85 dien\xc4\x85 po deklaracijos pasira\xc5\xa1ymo \xc4\x8cer\xc4\x8dilis atsistatydino ir jo viet\xc4\x85 u\xc5\xbe\xc4\x97m\xc4\x97 Klementas Etlis.'